चिमणाबाई द्वितीय

श्रीमंत महाराणी चिमणाबाई साहेब गायकवाड (जन्म १८७२ - मृत्यू २३ ऑगस्ट १९५८), यांना चिमणाबाई (द्वितीय) म्हणूनही ओळखले जाते. त्या बडोदा, गुजरात, ब्रिटिश भारतातील संस्थानाचे महाराजा सयाजीराव गायकवाड यांच्या द्वितीय पत्नी होत्या. 
Category:Articles with hCards
Category:Articles with infoboxes completely from Wikidata
Category:Articles using Template Infobox person Wikidata
 चरित्र 
इंदोरजवळील देवास येथील बाजीराव अमृतराव ऊर्फ मामासाहेब घाडगे यांच्या पाचव्या कन्या गजराबाई यांच्याशी महाराजांचा दुसरा विवाह ठरला. गजराबाईंचा जन्म परंपरावादी कुटुंबात १६ नोव्हेंबर १८७१ रोजी झाला. वयाच्या १४ व्या वर्षी गजराबाईचा (दुसऱ्या महाराणी चिमणाबाई) महाराजांशी २८ डिसेंबर १८८५ रोजी विवाह झाला. या महाराणीचे आधीचे नाव बदलून 'चिमणाबाई द्वितीय' असे नामकरण करण्यात आले. महाराजांनी आपल्या पहिल्या पत्नी (महाराणी चिमणाबाई प्रथम) Maharani Chimnabai I यांच्या नावावर नाव‌ ठेवले.  

१८८५ मध्ये सयाजीराव गायकवाड यांच्याशी विवाह केल्यावर श्रीमंत गजराबाई या चिमणाबाई द्वितीय  झाल्या. 

मुलींच्या शिक्षणासाठी कार्यरत असलेल्या चिमणाबाई यांनी, पर्दा पद्धत आणि बालविवाह पद्धत रद्द करण्यासाठीही काम केले. एक प्रगतिशील महिला म्हणून त्या ओळखल्या जातात.

आणि १९२७ मध्ये ऑल इंडिया वुमन कॉन्फरन्सच्या पहिल्या अध्यक्षा बनल्या   द पोझिशन ऑफ वुमन इन इंडियन लाईफ (१९११) या ग्रंथाच्या त्या लेखिका आहेत. 

 अन्य माहिती 

 त्यांची मुलगी इंदिरा देवी कूचबिहारचे महाराज जितेंद्र नारायण यांची पत्नी झाली. 
 १९३० साली चिमणाबाई यांना योगी श्रीअरविंद यांनी योगसाधनेसंबंधी मार्गदर्शन केले होते. ते पत्र उपलब्ध आहे. 
 चित्रकार राजा रविवर्मा यांनी १८८९ मध्ये त्यांचे पोर्ट्रेट पेंटिंग केले होते.

 ग्रंथ 

 चिमणाबाई द्वितीय आणि सिद्ध मोहना मित्रा, द पोझिशन ऑफ वुमन इन इंडियन लाईफ (१९११), न्यू यॉर्क, लाँगमन, ग्रीन आणि कंपनी

 अधिक वाचन 
 मूर, लुसी (२००४) महाराणीज: द लाइव्हस अँड टाइम्स ऑफ थ्री जनरेशन्स ऑफ इंडियन प्रिन्सेसेस (महाराणी: भारतीय राजकन्यांच्या तीन पिढ्यांचे जीवन आणि काळ). लंडन: वायकिंग 
कलेक्टेड वर्क्स ऑफ श्रीअरबिंदो, खंड ३६
 संदर्भ 

वर्ग:२०व्या शतकातील भारतीय महिला
वर्ग:इ.स. १९५८ मधील मृत्यू
वर्ग:इ.स. १८७२ मधील जन्म
वर्ग:बडोदा संस्थान